জাকির হোসেন রাজু
জাকির হোসেন রাজু চলচ্চিত্রে আসেন বেদের মেয়ে জোসনা চলচ্চিত্রের পরিচালক তোজাম্মেল হক বকুলের সহকারী হিসেবে। এছাড়া চলচ্চিত্রকার দিলীপ সোমের সহকারী হিসেবে কাজ করেছেন দোলা চলচ্চিত্রে। পরিচালক হিসেবে তার প্রথম কাজ সালমান শাহ-শাবনূর জুটির "জীবন সংসার"। ১৯৯৭ সালে পরিচালনা করেন "এ জীবন তোমার আমার"। এতে অভিনয় করেন রিয়াজ ও পূর্ণিমা। ২০০১ সালে তার নিজের লেখা গল্প নিয়ে নির্মাণ করেন মিলন হবে কত দিনে ও নিঃশ্বাসে তুমি বিশ্বাসে তুমি। এ দুটি চলচ্চিত্রে অভিনয় করে জনপ্রিয় জুটি রিয়াজ ও শাবনূর। ২০০৭ সালে পরিচালনা করেন শাকিব খান ও পূর্ণিমাকে নিয়ে "মা আমার স্বর্গ"। এছাড়া শাকিব খান ও অপু বিশ্বাস জুটিকে নিয়ে নির্মাণ করেন "স্বামীর সংসার" (২০০৭) এবং "মনে প্রানে আছো তুমি" (২০০৮)। ২০০৯ সালে পরিচালনা করেন শাকিব খান-বিদ্যা সিনহা সাহা মীমকে নিয়ে আমার প্রাণের প্রিয়া। চলচ্চিত্রটি ইউরো-সিজেএফবি পারফরমেন্স অ্যাওয়ার্ডে সেরা চলচ্চিত্রের পুরস্কার পায়। ২০১০ সালে নির্মাণ করেন শাকিব খান-অপু বিশ্বাস-রুমানাকে নিয়ে ত্রিভুজ প্রেমের ছায়াছবি ভালোবাসলেই ঘর বাঁধা যায় না। এই চলচ্চিত্রের জন্য তিনি শ্রেষ্ঠ কাহিনীকার ও শ্রেষ্ঠ সংলাপ রচয়িতা বিভাগে জাতীয় চলচ্চিত্র পুরস্কার অর্জন করেন।
বিভু ভট্টাচার্য
সময়টা ছিল ১৯৯৮ সাল, বিভু ভট্টাচার্য তার স্বপ্নের চরিত্র “জটায়ু” খুজে পান। জটায়ু চরিত্রে তার অভিনীত প্রথম সিনেমা বোম্বাইয়ের বোম্বেটে (২০০৩) এবং জটায়ু চরিত্রে তিনি কৈলাশে কেলেঙ্কারী (২০০৭), টিনটোরেটোর যীশু (২০০৭) এবং গোরস্থানে সাবধান (২০১০) এ অভিনয় করেন। তার কিংবদন্তিতুল্য অভিনয় জটায়ু চরিত্রকে জীবন্ত করে তুলে। ফলে সবাই এমনকি সিনেমার পরিচালক সন্দ্বীপ রায়, তাকে এই চরিত্রের উপযুক্ত ব্যক্তি হিসেবে বিবেচনা করেন। মৃত্যুর আগেরদিন তিনি ফেলুদা সিনেমা “রয়েল বেঙ্গল রহস্য” সিনেমার ডাবিং শেষ করেন। আসলে এটা খুবই কঠিল ছিল যে কিংবদন্তী অভিনেতা “সন্তোষ দত্ত” –কে পরিবর্তন করে অন্য কোন অভিনেতা’র আগমণ ঘটানো, কিন্তু সময়ের সাথে বিভু ভট্টাচার্যও পরিচিত লাভ করেন।